Cherish Finden

Ba da dʋa **Cherish Finden** nɛ 20 Samampiid 1967 bɛ Singapore ka o an dikuos. Ban da dʋa o bɛ Singapore la, o da zamisi lieb onɛ dʋgʋt diibi kuosid, ka on da tiak zinig keŋ United Kingdom la, o da dʋg diib Saam dɔgbɛɛnda nɛ Diib kuosʋg zinisin ka di yaan piini bɛdigʋ. Din yi yʋʋm tusa ayi nɛ piinɛ ayuobʋ (2016) la nii, o tʋm sariakad tʋʋma bɛ Bake Off: The Professionals.

## Vʋm nɛ tʋʋma yɛla

### Vʋm pinilʋg nɛ diib kuosʋg
Ba da dʋa Finden nɛ 20 Samampiid 1967 bɛ Singapore. Onɛ an kpaanr o ma biis la ni la zug, o da pinili dʋgʋdi tisidi ba on da paae yʋma anii ka o saam lu bana ka o ma yʋʋn tʋmmi diisidi ba la. On da paae yʋʋm piinɛ anaasi la, o da pinili tʋm banɛ kuosid diib ni ka di nyaaŋ ka o sɔs suor yhe sʋŋi ba danaŋin, dinɛ da kɛ ka o mɔr nɔŋilim tis diib dʋgʋb. Saŋkanɛ ka Finden da paae yʋʋm piinɛ ayuobʋ (16) la, o da keŋ naal nɛ Shatec Institutes zinikanɛ ka o da zamis diib dʋgʋb nɛ kuosʋg ka din nyaaŋ ka o da keŋ pinili maan tɔfinam ka naan pinili an pastry chef, bɛ Raffles Hotel nɛ Pan Pacific Singapore Hotel. Yʋʋm tusa ayi (2000) la ni, Finden da gaad tuonɛ dɔl o taaba ka ba di yaan bɛ IKA Culinary Olympics ni. Finden ɛlnɛ daʋ kanɛ gɔsid ligiid yɛla ka ba mɔr pʋayua yinne; ba da duoe keŋ London bɛ yʋʋm tusa ayi nɛ yinne (2001) la ni. Yʋʋm tusa ayi nɛ awai (2009) nɛ tusa ayi nɛ piinɛ ayɔpɔi (2017) la tensʋk, onɛ da an executive pastry chef tis Langham Hotel, tʋʋmkanɛ ni ka o da dies yaan piini bɛdigʋ. O yiiga yʋʋma saŋa, o da die yaan piini kanɛ paal ye onɛ an "Yʋʋm la wʋsa onɛ dʋg zaamnɔɔr diib gaad sɔ wʋsa" ka Yʋʋm tusa ayi nɛ piiga (2010) la ni, dɔlisid Finden's tuon gaadʋg ni, The Langham's Palm Court da di Tea Guild's "Top London Afternoon Tea" yaan piini. O da lɛn die "Pastry Chef of the Year" yaan piini dinɛ da yi Craft Guild of Chefs yʋʋm tusa ayi nɛ piinɛ ayi (2012) la ni ka yʋʋm tusa ayi nɛ piinɛ anu (2015) la nii, Finden da lɛn die The Macallan Lifetime Achievement yaan piini bɛ World Gourmet Summit. Yuʋm tusa ayi nɛ piinɛ anii (2018) la ni, ba da gaŋ Finden ye onɛ an creative development chef tis luxury chocolatier Godiva ka yʋʋm kanɛ dɔl la ka o maal dunia wʋsa gɛla suusʋg kanɛ ligidi gati ba wʋsa, dinɛ ka o da nɔk Belgian chocolate maal ka di sam da an wʋʋ £10,000. Yʋʋm tusa ayi nɛ pisi (2020) la nii, Finden da lieb executive pastry chef tis Pan Pacific London, dinɛ ka ba da yɔɔg bɛ yʋʋm tusa ayi nɛ pisi nɛ yinne (2021) nwadisa awai ni la. On da bɛ anina la, o da yɔɔgi o mɛŋ pâtisserie Shiok! Dinɛ ka o da yɔɔg bɛ yʋʋm tusa ayi nɛ pisi nɛ ayi (2022) nwadisa anu la ni. O da bas tʋʋma bɛ Pan Pacific nɛ yʋʋm tusa ayi nɛ pisi nɛ atan (2023) la ni. Cherish da yi Pan Pacific Hotel London ye o gɔsi o tʋʋma ka di keŋ tuon.

## Tiivi tʋʋma
Yʋʋm tusa ayi nɛ piiga (2010) la nii, Finden da an onɛ pianadi tisid MasterChef Australia nɛ MasterChef: The Professionals. Yʋʋm tusa ayi nɛ piinɛ ayuobʋ (2016) nii, Finden da lieb sariakati bɛ BBC bodobodo maalʋg nyaab Bake Off: Crème de la Crème, dinɛ da pinili yi The Great British Bake Off. O maalʋg nɔɔri ayi BBC ni nyaaŋ, ba da yis sɔnsʋg la ani keŋ Channel 4 bɛ yʋʋm tusa ayi nɛ piinɛ anii (2018) la ni ka tiaki di yʋʋm buon ye Bake Off: The Professionals, ka Finden kpɛlim sɔnsʋg la ni kem paae zina. Yʋʋm tusa ayi nɛ piinɛ ayɔpɔi (In 2017) la ni, Finden da lieb onɛ paan bɛ Celebrity MasterChef, saŋkanɛ ka o da mɔri o nidibi keŋ ka ba maligim maal o diib laas. Yʋʋm tusa ayi nɛ pisi (2020) la nii, Finden da lieb onɛ an baŋir sɔb bɛ BBC diema sɔnsʋg di bɛ The Wheel. O mɛ da yi  Heston's Great British Food, Junior Bake Off, The Great British Bake Off: An Extra Slice nɛ Saturday Kitchen ni na.

## Sini tʋʋma

## Gbanvɛɛnsa